# Linça

Linça (Linxe en francés) qu'ei ua comuna gascona de Marensin o Maransin situada dens lo departament de las Lanas e la region de Navèra Aquitània, ancianament d'Aquitània.

## Geografia

La comuna de Linça qu’es situada en Maransin, a 10 km de la Mar Grana. Lo vilatge qu’es bastit suu bòrd deu Binau, petit arriu qui’s gita dens l’estanh de Lon. Las comunas vesias que son : Castèths, L'Esperon, Lo Binhac, Lit e Micse, Vièla-Sent Gironç, Sent Miquèu-Escalús.

### Perimètre deu territòri=
## Gentilici

Los abitants de Linça que son los Lincés.

## Toponimia

La prononciacion qu'es ['linsə]. Las fòrmas ancianas que son Sanctus Martinus de Linsa, en latin, aus sègles XI-XII, Lince (mapa de 1630), Linxe (mapas de 1638, 1647 e 1651), Lince (mapas de 1714 e de 1733).
Dauzat (qui probable ne coneishè pas la prononciacion) qu'arreliga Linça au gascon linche, « lesca, correja, listra, benda de terrenh estreta e longa » (Palai, p. 619). Negre, citat per Bénédicte Boyrie-Fénié, qu'adòpta la medisha solucion$^,$.
L'origina n'es pas tanpauc fines, com ac creden sovent, mès l'eretèr de *lintea (terra) : lòc on creish lo lin

## Istòria

L’eglisa de Sent Martin de Linça qu’es mentavuda au sègle XII$^{au}$ (Sanctus Martinus de Linsa). Qu’es estada fortificada deu temps de la Guèrra de Cent Ans. Lo campanèr qu’èra reputat lo mei haut deu parçan, e las campanas que s’entenèn, ce dísen, dinc au pont de Dacs (27 km). Despitat en 1868 pr’amor que miaçava de càder, n’es pas jamei estat arrebastit.
Hèitas e hèits :
* Lo 3 de frimari de l’an 11 (24 de noveme de 1802), un lop enòrme qu’a atacat e malament blaçat 3 aulhèrs ; dens la neit deu 3 au 4 de frimari, en çò deu Calhabe, quate domestics qu’an ut ahar dab lo medish lop enrabiat : dus que son estats nhacats a mòrt, e los dus auts blaçats. L’endoman qu’a enqüèra nhacat un aut òmi (Andrieux) qui s’i es escadut deu tuar, dab l’ajuda d’un vesin (Robert).
* De cap a 1928, l'emperaire Bảo Đại, rei d'Annam, que passà per Linça, dab lo son preceptor Eugène Charles (ancian governador generau d'Indochina per interim, e "resident superior"). Aqueste que visitava au son hrair, lo coronèu Louis-Antoine Charles qui damorava en l'ostau Darricau.

## Economia

Las tèrras bojaderas n'i son pas sonque 2,6% La comuna qu’es cobèrta de pins aus 88%. Lo tractament e la transformacion deu bòi que horneishen la màger part deus emplecs.

## Administracion

Lista deus cònsols successius :
| Periòde | Periòde | Identitat |
| 2020 | (2026) | Thierry Galléa |
| 2008 | 2020 | Albert Tonneau |
| 1995 | 2008 | Jean-Marie Bergez |
| Seguida de la lista deus maires Periòde Identitat Etiqueta Qualitat 1983 1995 René Lavigne     1952 1983 Étienne Dupin     1947 1952 André Coyola     1944 1947 Robert Coyola     1942 1944 André Coyola     1919 1942 Robert Coyola     1892 1919 Bernard-Marie-Albert Darracq     1892 1892 Étienne-Amédée Fourgs     1874 1890 François-Marie-Eucher-Charles Boulart   Conselhèr generau 1871 1874 Jean-Régis Dufau     1870 1871 Germain Darricau     1870 1870 Jean Saint-Jours     1863 1870 François-Marie-Eucher-Charles Boulart     1848 1860 Pierre-Barthélémi-Émile Boulart     1846 1848 Mathieu-Auguste Darricau     1844 1846 Alexis Dupuy     1840 1844 Pierre-Barthélémi-Émile Boulart     1835 1840 Alexis Dupuy     1831 1835 Mathieu-Auguste Darricau     1818 1830 Mathieu Darricau     1807 1818 François Fabères     1807 1807 Mathieu Darricau     1804 1807 François Fabères     1802 1804 Jacques-François Boulart     1800 1802 Pierre Boulart     1798 1800 Mathieu Darricau     1798 1798 Jacques-François Boulart     1797 1797 Pierre Boulart     1791 1791 Denis-Hyacinte Desbiey     1790 1791 Pierre Boulart |||||

## Demografia

modificar « persona »  v · d · m 
Evolucion demografica Populacion comunala actuala (2013): 1351, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 774 | 717 | 650 | 868 | 1 021 | 1 050 | 1 074 | 1 133 | 1 165 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 245 | 1 289 | 1 446 | 1 502 | 1 458 | 1 302 | 1 329 | 1 363 | 1 306 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 310 | 1 272 | 1 255 | 1 147 | 1 143 | 1 151 | 1 130 | 1 075 | 1 037 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 065 | 1 090 | 1 042 | 962 | 980 | 1 057 | 1 165 | 1 159 | 1 198 1 226 |
| 2009 | 2010 |
| 1 236 1 263 | 1 275 1 302 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Personalitats ligadas dab la comuna

* Charles Boulart (Linça 1828 – Linça 1891) : Mèste de hargas a Castèths, qu’èra un deus mei rics proprietaris deu departament. Maire de Linça (1860-1871) ; Conselhèr Generau e Deputat de las Lanas (1876-1881).
* Armand-Victor Jacquey (Linça 15/11/1834 - Lo Mont 01/12/1921), generau de brigada (1892); elegit deputat de las Lanas en 1898, 1902 e 1906.
* Alfred Fragues (Linça 3/10/1856 – Lisboa 5/10/1910), superior deus Lazaristas de Lisboa ; con·hessador d’Amélia d’Orleans reina de Portugau$^,$ ; tuat lo jorn de la proclamacion de la Republica portuguesa.

## Lòcs e monuments

* La glèisa de Sent Martin de Linça
* Que tròban sus la comuna mantruas maisons borgesas, qualificadas comunaument de « castèths » :
** Monplaisir (Boulart) ; començament deu sègle XIX$^{au}$.
** Gramont-Cavalier
** Belair (Boré)
** Coyola
** Joandèu (Darracq)
** Darricau (mairia actuau)
* La "sala de las hèstas" de Linça, dab la soa façada Art-Decò, inaugurada en 1934, qu'es devuda a l'arquitecte Prunetti.

## Nòtas

* 1 2 3 Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 135-136
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 405
* ↑ Cartulaire de la Cathédrale de Dax, Liber Rubeus ; ed. CEHAG ; 2004 ; acte 174.
* ↑ Les églises fortifiées des Landes littorales Eglise Saint-Martin de Linxe ; Rémi Désalbres ; in Bulletin de l’Association Mémoire en Marensin, n°15, 2004, p.149.
* ↑ Lo Journal des Landes, 11 frimaire an XI, pp. 2 e 3 ; (citat per Marie-Claire Duviella ; Au loup ! ; in bulletin de l’Association Mémoire en Marensin, n°14, 2003, p.65).
* ↑ Agreste; Recensament Agricòla 2000.
* ↑ https://www.sudouest.fr/2020/05/24/linxe-40-thierry-gallea-elu-maire-7508404-3419.php
* ↑ Biografia.
* ↑ R.P. Dom H. LECLERCQ, Les martyrs : recueils de pièces authentiques sur les martyrs depuis les origines du christianisme jusqu’au XXe siècle (1921), Tours, 1924, T. XV, pp. 279-284 (consulté le 29/09/2022).
* ↑ Exposicion « Passe, Cidadão! », a Caparica, julhet de 2010.
* ↑ Jérôme Boulart ; Les avatars de l’oustaou de Monplaisir ; in bulletin de l’Association Mémoire en Marensin, n°14, 2003, p.56.
* Portau de Gasconha